"Jézus hív, bár zúg, morajlik

Életünk vad tengere;

Halk hívása tisztán hallik:

 „Jer, kövess, ó jöjj ide!”

 Uram, hozzám légy kegyelmes,

Tedd tieddé szívemet,

Hadd lehessek engedelmes,

Néked élő gyermeked!"

Kedves Lelkipásztorok, kedves Szülők és leendő Kiskántoraink!

A Dunántúli Református Egyházkerület **2025. június 29-től július 5-ig Monoszlón** meghirdeti a kántori előképző, "Kis Kántorképző" tanfolyamát, amire nagy szeretettel várunk minden olyan jelentkezőt, aki szeretne közelebb kerülni a kántorkodáshoz és az egyházzenéhez.

Az egy hetes tanfolyam célja, hogy azokkal a fiatalokkal, érdeklődőkkel, akiknek van zenei előképzettsége (tanultak zeneiskolában akár szolfézst, furulyát vagy billentyűs hangszert, vagy -előképzettség nélkül biztos hallással, szép énekhanggal rendelkeznek) - velük egy héten át megismertessük az új énekeskönyv énekeit.

Ehhez kapcsolódva tapasztalt zeneakadémiai végzettségű zenetanárokkal minden nap az alábbi tárgyakkal foglalkozunk:

* énektanulás
* szolfézs,zeneelmélet
* vezénylési-
* hangképzési-
* hangszeres harmónium,orgona és
* kórusgyakorlat.

Egyben szeretnénk **betekintést nyújtani a kántori, kórusvezetői, énekesi szolgálat szépségeibe**.

Kérjük a jelentkezőket, hogy a lent megtalálható címre küldjék el az alábbi kérdésekre a válaszlevelet.

|  |
| --- |
| **Név:** |
| **Születési év:**  | **hó:** | **nap:** | **hely:** |
| **Édesanyja neve:** |
| **Cím:** | **irányítószám:** |
| **e-mail:** | **telefonszám:** |
| **Esetleges ételallergia, intolerancia:** |  |
| **Esetleges zenei előképzettsége:** |  |
| **Hangszeres gyakorlat:** |  |

A KEZDŐKNEK IS!

Amennyiben nincs a jelentkezőnek előképzettsége, de jó hallású és érdeklődik az egyházzene iránt, szeretettel várjuk hozzánk!

Rövid énekes meghallgatást a jelentkezést követően megbeszélünk. Részletes tájékoztatót a jelentkezés után küldünk.

**Levelezési cím:** **vpm.cantabile@gmail.co****m**

A tanfolyam helye: **Monoszló, Villa Silvestris Vendégház**

A ház befogadóképessége maximum 30 fő, -2,3,4 ágyas, külön fürdőszobás elhelyezés és háromszori étkezést biztosítunk. Ajelentkezéseket a létszám beteltéig tudjuk fogadni.

A hét 25000 Ft befizetésével (önrész) bír, mely a Dunántúli Református Egyházkerület további támogatásával valósul meg. Befizetés helye: OTP Bank, 11748007-20902492 közlemény: “Kiskántorképző” ( *az egyházkerület bankszámlaszáma)*

Szeretettel várjuk az alkalomra a fiatalokat,érdeklődőket korhatár nélkül!

A tanfolyam megbízott vezetője: **Veres Györgyné Petrőcz Mária - ének, hangképzés**

**Tanáraink: Paraczky Ágnes -elmélet, hangszer,**

 **Pap Tamás-ének, karvezetés, hangszer,**

 **Vadász Attila -orgona, harmónium**

Veszprém, 2024.május 24.